168528 – 14032024 – Parlamentul European și Consiliul Uniunii Europene au ajuns la un acord politici privind facilitarea aplicării normelor de circulație rutieră la nivel transfrontalier.
Actualele norme europene privind au contribuit la creșterea respectării normelor de siguranță rutieră, dar, cu toate acestea, în 2019, aproximativ 40 % din infracțiunile transfrontaliere au fost comise cu impunitate (fie pentru că autorul infracțiunii nu a fost identificat, fie pentru că plata amenzii nu a fost executată). Noul acord stabilește noi dispoziții care îmbunătățesc cooperarea dintre statele member prin introducerea unor proceduri de asistență reciprocă pentru identificarea autorului infracțiunii și pentru aplicarea amenzilor.
Pe lângă infracțiunile cele mai frecvente și mai grave (excesul de viteză, conducerea sub influența alcoolului și a consumului de droguri), cooperarea dintre autoritățile naționale va acoperi și nepăstrarea unei distanțe suficiente față de vehiculul din față, depășirea periculoasă, parcarea periculoasă, încălcarea uneia sau mai multor linii albe continue, conducerea în direcție greșită, nerespectarea normelor privind utilizarea coridoarelor de urgență, nerespectarea restricțiilor de acces al vehiculelor legate de siguranța rutieră aplicate în zone precum zonele școlare, zonele pietonale și benzile pentru biciclete și utilizarea unui vehicul supraîncărcat.
Statele membre vor raporta cu privire la aspectele referitoare la infracțiunile comise de conducătorii auto din țări terțe.
Un portal informatic va oferi cetățenilor acces la informațiile privind normele de siguranță rutieră în vigoare în fiecare stat membru, dar și la procedurile de recurs, precum și la amenzile aplicate, la sistemele de executare și la mijloacele disponibile pentru plata amenzilor.
Garanțiile pentru protecția datelor cu caracter personal sunt consolidate prin roluri și sarcini clare pentru administrațiile naționale în procedurile transfrontaliere de asigurare a respectării legii, prin dispoziții privind securitatea datelor, prin termene clare și prin orientări privind limbajul care trebuie utilizat atunci când comunică cu cetățenii.
Acordul politic la care s-a ajuns trebuie adoptat și în mod formal, ulterior fiind publicat în Jurnalul Oficial al Uniunii Europene și, în termen de doi ani și jumătate, transpus în legislațiile naționale.